Įprastai pas ausų, nosies, gerklės (LOR) gydytoją rekomenduojame apsilankyti, jei: nuolat kartojasi viršutinių kvėpavimo takų ligos – ausų uždegimas ar sinusitas,
po persirgtos infekcijos, pvz., ausų uždegimo ar sinusito, vaikas ar suaugęs blogiau girdi,
reikia paimti pasėlį iš nosies ar tonzilių, pvz., įtariant streptokokinę infekciją,
nuolat kartojasi adenoiditas – adenoidų (limfinio audinio) uždegimas. Adenoidai kartu su tonzilėmis yra pirmoji organizmo apsauga nuo virusų ir bakterijų,
reikia patikslinti nosies gleivinės pažeidimų priežastį, pvz., dėl alergijos,
vargina ausų užgulimas ir reikia pašalinti sieros kamštį.
Taip pat dėl bet kokių ausų, nosies, gerklės ligų, kurių yra labai daug ir kurios sukelia žmogui diskomfortą – nosies užgulimą, kraujavimą, knarkimą, uoslės sutrikimus, užkimimą, pablogėjusią klausą ir kt.